**KUĆNI RED ŠKOLSKE SPORTSKE DVORANE**

**(OŠ BUDROVCI)**

• Kućnim redom utvrđuju se prava i obveze korisnika sportske dvorane i pratećih prostora (hodnika, svlačionica i sanitarnih prostorija).

• Dvorana je namijenjena za provođenje nastave tjelesne i zdravstvene kulture, sportskih aktivnosti, natjecanja i sportsko - rekreativnih aktivnosti.

• U dvoranu se ulazi samo u čistoj obući namijenjenoj isključivo za boravak u sportskoj dvorani i sportskoj odjeći. U slučaju nepoštivanja navedenih uvjeta za ulazak u dvoranu, domari imaju pravo udaljiti osobu koja se ne pridržava kućnog reda iz prostora dvorane.

• Korisnici se obvezuju da će u prostorije sportske dvorane ulaziti samo u dogovorenim terminima, uz nazočnost učitelja, domara, voditelja ili trenera. Korisnicima koji neće koristiti dogovorene termine isti će biti oduzeti.

• Korisnici dvorane su dužni ponijeti lopte, rekete i ostale rekvizite koji su im potrebni za rekreacijsku aktivnost.

• Korisnici dvorane su dužni poštivati vremenik iz ugovora a učestalo kršenje vremenika sankcionirat će se raskidom ugovora. Napuštanje prostora dvorane predviđeno je unutar 30 minuta od završetka termina.

• Sprave i ostala pomagala u dvorani mogu se koristiti isključivo namjenski, a korisnik je dužan nakon upotrebe vratiti ih na njihovo mjesto.

• Korisnici su obvezni upozoriti svoje članove na održavanje reda i čistoće u dvorani i pratećim prostorima i na prikladno ponašanje (bacanje otpadaka, šaranje po zidovima, pljuvanje, nered u svlačionicama, hodnicima i sanitarnim prostorijama nije dozvoljen).

• Obveza je svih korisnika dvorane da čuvaju inventar te da eventualne štete odmah prijave nadležnoj osobi škole, a štetu na objektu i prostorijama dvorane nastalu u vrijeme i uz odgovornost korisnika, isti je dužan nadoknaditi.

• U prostor dvorane nije dozvoljeno unošenje ni konzumiranje jela i pića.

• Zabranjeno je pušenje u svim prostorijama sportske dvorane.

• Zabranjeno je igranje loptama u maloj dvorani (dvorana sa spravama), hodniku, svlačionicama i sanitarnim prostorijama.

• Korisnici dvorane ne mogu svoje termine ustupati drugim korisnicima.

• Za novac i ostale vrijednosti ostavljene u svlačionicama i dvorani odgovaraju sami korisnici.

• Korisnicima koji se neće pridržavati ovog Kućnog reda, bit će uskraćeno pravo korištenja sportske dvorane.

• Škola zadržava pravo da prema potrebi mijenja ili dopunjuje odredbe Kućnog reda te će o eventualnim promjenama obavijestiti sve korisnike na vrijeme.

• Ovaj Kućni red stupa na snagu danom objave na oglasnoj ploči u sportskoj dvorani.